კოურჟიმი

**კოურჟიმი** () — ქალაქი ჩეხეთის რესპუბლიკის ცენტრალური ბოჰემიის მხარეში. კოურჟიმი კოლინის რაიონში მდებარეობს. კოურჟიმის მუნიციპალიტეტში აგრეთვე ერთიანდება მოლიტოროვი. ქალაქის ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს.

## სახელწოდება
სახელის წარმოშობასთან დაკავშირებით ორი ვერსია არსებობს. ერთი ვერსიით ქალაქის სახელწოდება, სხვა ახლოსმდებარე ქალაქების მსგავსად, პირადი სახელიდან წარმოიშვა და აქ ოდესღაც ცხოვრობდა ვინმე „კოურჟიმი“. მეორე ვერსიის თანახმად სახელი წარმოიშვა სიტყვიდან „კოურჟიტ“ („მოწევა“). სახელის წარმოშობის ამ ვერსიის მიხედვით ახლოს მდებარე მთაზე წვიმიან ამინდში ხშირად იცოდა კვამლის მსგავსი ნისლი, სწორედ ამიტომ სახელიც შესაბამისი შეურჩიეს. 

## გეოგრაფია
კოურჟიმი ქალაქ კოლინიდან დასავლეთით, დაახლოებით 15 კილომეტრში, ხოლო პრაღიდან აღმოსავლეთით 31 კილომეტრში მდებარეობს. ქალაქი ცენტრალური ელბას პლატოზეა გაშენებული. კოურჟიმში მიედინება მდინარე ვიროვკა. 
მინი|წმინდა სტეფანეს ეკლესია
მინი|პრაღის კარიბჭე
კოურჟიმში მდებარეობს ევროპის ასტრონომიული ცენტრი. ამის აღსანიშნავად ქალაქში სპეციალური მონუმენტია დადგმული. ის  ასტრონომიული გამოთვლებისთვის გამოიყენება. მაგალითად ამ ადგილს იყენებენ ჩეხეთში ცენტრალური ევროპის დროის სარტყლის ათვლის წერტილად და მზის ჩასვლა-ამოსვლის დროის დასადგენად.

## ისტორია
კოურჟიმი ისტორიულ წყაორებში პირველად 1261 წელს, მეფე ოტოკარ II-ეს სიგელშია ნახსენები. აქ სამეფო ქალაქი სავარაუდოდ მეფე ვაცლავ I-მა დააარსა 1223 წლიდან 1 250 წლამდე პერიოდში. XV საუკუნის დასასრულსა და XVI საუკუნის დასაწყისში ქალაქი საკმაოდ განვითარდა და გამდიდრდა. XVI საუკუნის ბოლოს კოუჟიმში უკვე 2 000 ადამიანი ცხოვრობდა.

კოურჟიმისთვის კატასტროფის ტოლფასი იყო ოცდაათწლიანი ომი. ამ ომის შემდეგ ქალაქმა ძველი დიდება და მნიშვნელოვანი ქალაქის სტატუსი დაკარგა. მოსახლეობა 75%-ით შემცირდა და 1740 წლამდე ქალაქმა ყველანაირი პრივილეგია დაკარგა. ეს პრივილეგიები კოურჟიმს კარლ VI-ემ დაუბრუნა.

წმინდა სტეფანეს ეკლესია XIII საუკუნის მეორე ნახევრით თარიღდება. ის ადრეული გოტიკური არქიტექტურის თვალსაჩინო ნიმუშია.
ქალაქის სასაფლაოზე მდგარი სამრეკლო 1525 წელს აშენდა და 1770 წელს იტალიელმა ხუროთმოძღვარმა ფილიპომ ააგო. დღევანდელი სახით კი XX საუკუნის დასაწყისში აღადგინეს. სასაფლაო და აქ არსებული წმინდა სამების ტაძარი 1591 წელს დაარსდა.

კოურჟიმის გალავანი XIII-XVI საუკუნეებშია აგებული. გალავანი ქალაქს აკრავს და მისი სიგრძე 1250 მეტრია. გალავნის გარდა შემორჩენილია აქ ძველად არსებული ოთხი  კარიბჭიდან ერთ-ერთი, რომელსაც პრაღის კარიბჭე ეწოდება. იგი საუკეთესოდ შემონახულ გოტიკური სტილის ქალაქის კარიბჭედ ითვლება ჩეხეთში.

კოურჟიმის ღია ცის ქვეშ არსებული მუზეუმი XVII-XIX საუკუნეების ხალხური არქიტექტურის სხვადასხვა ნიმუშებს წარმოადგენს. მუზეუმს კოლინის რეგიონალური მუზეუმი მართავს.

## ცნობილი ადამიანები
*თეოდორ კესლი (1886–1969) — იურისტი და კომპოზიტორი
*ფრანტიშეკ კისელა (1881–1941) — მხატვარი
*ფრანტიშეკ ვეიდოვსკი (1849–1939) — ზოოლოგი
*ევჟენ ლინჰარტი (1898–1949) — არქიტექტორი და დიზაინერი
*ჰუბერტ ვესელი (1842–1914) —  პოლიტიკოსი, ქალაქი მერი და საიმპერატორო საბჭოს წევრი

## ფოტოგალერეა 

Image:Kouřim, kostel Nejsvětější Trojice, zezadu.jpg|წმინდა სამების ეკლესია
Image:Kouřim kostel věž 3.jpg|წმინდა სტეფანეს ეკლესიის სამრეკლო
Image:Muzeum Kouřimska, od jihozápadu.jpg|კოურჟიმის მუზეუმი
Image:Stará Kouřim, Libušino jezírko.jpg|ძველი კოურჟიმის ნამოსახლარი
Image:Kouřim, Mírové náměstí, pomník obětem světových válek (01).jpg|მშვიდობის მოედანი

## რესურსები ინტერნეტში
*

## სქოლიო
კატეგორია:ცენტრალური ბოჰემიის მხარის ქალაქები